Uutisissa: Iran valokeilassa.
Maan sotilasjohtaja kuoli USA:n ilmaiskussa.
Osa pelkää, että Iranin kasvava seurakunta joutuu kärsimään.
Ja: Australian maastopalot.
Mistä ne johtuvat ja miten Jumala toimii kriisin keskellä?
Lisäksi: Natsijäämistö. Osa kuului Adolf Hitlerille.
Kristitty liikemies, joka osti ne. Mitä hän teki niille?
KRISTILLISEN MAAILMAN UUTISET
Tervetuloa! Olen Gary Lane. George ja Wendy ovat juttumatkalla.
Media täyttyi puheella USA:n ja Iranin sodasta.
Kireä tilanne johti lennokki-iskuun, jossa kuoli Iranin sotilasjohtaja.
Iranin vaikutusvallan kasvu alueella oli pitkälti Qassem Suleimanin ansiota.
Hän perusti, rahoitti ja varusti useissa maissa asejoukkoja, -
jotka tekevät iskuja Iranin käskystä.
Irakissa niiden tienvarsipommit tappoivat satoja amerikkalaissotilaita.
Media ja osa poliitikoista sivuuttavat Suleimanin terroristimenneisyyden -
ja pitävät tappamista ylireagointina ja tragediana Iranin kansalle.
Saghar Erica Kasraie on Iranissa varttunut amerikkalainen aktivisti.
Hän kertoi totuuden Facebookissa.
Olen äärimmäisen tyrmistynyt siitä, -
että propagandakoneisto eli media -
glorifioi Qassem Suleimania.
Tiedättekö, että tällä miehellä on käsissään -
paitsi amerikkalaisten verta, -
myös iranilaisten, irakilaisten, jemeniläisten ja afgaanien verta?
Mistä lähtien olemme surreet terroristin kuolemaa?
Hänen mukaansa Suleimania suremaan kokoontuneet massat -
koostuvat pääosin Iranin puolisotilaallisista joukoista.
Osa on pakotettu kaduille. Tavallinen kansa iloitsee Suleimanin kuolemasta.
Ihmiset Iranissa iloitsevat.
He iloitsevat siitä, että tämä mies, -
joka on vastuussa monien ihmisten teurastamisesta, on poissa.
Missä oli raivonne viime kuukausina, -
kun hallinto teurasti 1 600 nuorta rauhanomaisissa mielenosoituksissa?
Hän patistaa länttä heräämään ja tajuamaan, -
että Iran sortaa ja vainoaa kansaansa säälimättömästi.
Se on islamilainen valtio. Siellä ei ole uskonnon- tai sananvapautta.
Rauhanomaisia mielenosoituksia ei voi järjestää vapaasti.
Jos joku on eri mieltä hallinnon kanssa, -
hän joutuu vankilaan ja häntä kidutetaan.
Vainoista huolimatta Iranin seurakunta on maailman nopeimmin kasvavia.
Tri Mike Ansari toimii Heart4Iran-järjestössä, -
jonka verkostossa on yli sata Iranissa evankelioivaa ryhmää.
Sinulla on suora yhteys moniin ihmisiin Iranissa.
Mitä he sanovat kenraali Suleimanin kuolemasta?
Asia jakaa mielipiteitä.
Iranilaiset tiesivät kyllä laajalti, että Suleimani oli Iranin kakkosjohtaja.
Häntä valmisteltiin suuriin asioihin Iranissa -
ylimmän johtajan, ajatollah Khamenein suojeluksessa.
Suuri enemmistö Iranin sisällä tuntuu kuitenkin sanovan: -
"Hetkinen. Suleimani ei ollut sankari, niin kuin maailmalla esitetään."
Monet iranilaiset ovat kokeneet omakohtaisesti julmuuksia, -
jotka Suleimani ja vallankumouskaarti IRGC toteuttivat.
Iranista kantautuu nyt paljon viestejä, -
joissa iranilaiset pystyvät viimeinkin sanomaan, -
että tällä miehellä oli käsissään -
monien iranilaisten sekä syyrialaisten, libanonilaisten ja irakilaisten verta.
Se on ristiriidassa sen viestin kanssa, mikä tulee Iranin hallinnolta.
Monet iranilaiset ovat itse asiassa iloisia, että hän on poissa.
Sitä ei juuri näe televisiossa.
Aiemmin kun tällaista on tapahtunut, kristityt ovat joutuneet aina kärsimään.
Pelkäätkö sinä sitä?
Historiassa aina kun on ollut jokin tällainen kansainvälinen tapahtuma, -
Iran tuntuu kostavan kaunansa vähemmistöille, -
erityisesti bahai-uskon edustajille, sunneille ja muille ryhmille, -
joita Iranissa vainotaan ankarasti. Siellä ei ole uskonnonvapautta.
Heitä pidätetään ja syrjitään. Heidän omaisuuttaan takavarikoidaan.
Vaihtoehdoiksi jäävät vankeus tai maanpako.
Ennakoimme siis vainojen kiihtyvän.
Lisäksi tavallisesti käy niin, että Iranin hallinto -
rikkomalla kansalaistensa oikeuksia käyttää heitä pelinappulana -
kansainvälisessä yhteisössä omien intressiensä edistämiseksi.
Lisäksi Iranissa on edelleen amerikkalaisia vangittuna.
Katsotaanpa erästä karttaa.
Punainen täplä Iranin kohdalla osoittaa, -
paljonko Mohabat TV saa yhteydenottoja puhelimitse.
Mistä tämä kertoo?
Karttaa kannattaa katsoa tarkkaan.
Iso punainen täplä on siis Iranin kohdalla.
Iran on pääasiassa šiiaislamilainen alue.
Asukkaista yli 98 prosenttia on šiioja.
Nykyhallinnon tavoitteena on viedä šiiaideologiaa Iranin rajojen yli.
Kokemuksemme perusteella monia iranilaisia kiinnostaa evankeliumi.
Punainen täplä edustaa iranilaisia muslimeja, -
jotka ovat soittaneet meille katsottuaan kristillisiä ohjelmiamme -
ja pyytäneet meitä kertomaan lisää Jeesuksesta.
Nämä iranilaiset muslimit ovat pettyneet hallintoonsa, uskontoonsa -
ja esivanhempiensa tapoihin.
He sanovat: "Kuulimme, ettei Jeesus kannatakaan kostoa -
vaan kehottaa rakastamaan vihamiestä. Kertokaa lisää."
Saamme joka päivä noin 700 yhteydenottoa -
Iranista muslimeilta, jotka ovat perustaneet salaisia kotiseurakuntia.
Tässä näette kuvaa Iranista hyvin yleisestä kotiseurakunnasta.
He ovat šiiamuslimitaustaisia. He ovat päättäneet seurata Jeesusta.
He haluavat jakaa muutoksen ja toivon sanomaa.
Se on maailman nopeimmin kasvavia seurakuntia vainoista huolimatta.
Luulisi, että vaikutus olisi päinvastainen, mutta ei.
Open Doors ja World Mission arvioivat, -
että Iranin kotiseurakuntaliike on nopeimmin kasvavia seurakuntia.
Seurakunta kasvaa vainoissa.
Aivan. Kannattaa pitää silmällä, mitä Iranissa on meneillään.
Siellä on isoja mahdollisuuksia ja sadonkorjuu.
Kehotankin rukoilemaan, että sadonkorjuu saisi jatkua Iranissa.
Rukoilkaa Iranissa toimivien työtoveriemme puolesta.
Iran tarvitsee rukouksiamme nyt jos koskaan. Kiitos haastattelusta.
Australian 120 maastopalossa on palanut jo 8,3 milj. hehtaaria maata.
Viranomaiset ovat pidättäneet 20 ihmistä tulipalojen sytyttämisestä.
Tulipaloista syytetään myös kuivuutta ja kohonneita lämpötiloja.
Kristityt kehottavat rukoilemaan. Charlene Aaron jatkaa.
Sade toi kaivattua helpotusta australialaisille -
ja sammutustöihin osallistuville, mutta ennennäkemätön tuho jatkuu.
Jo yli 8,3 miljoonaa hehtaaria maata on palanut.
Se vastaa Indianan pinta-alaa.
Se on 80 kertaa isompi kuin Kaliforniassa v. 2019 palanut alue.
Kun torjuimme etelän puoleista paloa, se tuli idästä.
Kun torjuimme idän puoleista paloa, se tuli lännestä.
Mahdollisuudet ovat heikot.
Maastopaloissa on kuollut jo yli 20 ihmistä, -
mm. palomies, joka sammutteli palamaan jätettyjä nuotioita.
Yli 2 000 taloa on tuhoutunut, samoin monia liiketiloja, -
mikä pahentaa tragediaa.
Vaikka kotitalo olisi säästynyt, työpaikka on saattanut palaa.
Seuraava palkka saattaa jäädä tulematta. Hinta on ennenkokematon.
Tämä nainen evakuoitiin veneellä kengurujen suojelualueelta.
Alue, jossa toimimme...
Suojelualueemme oli tulessa.
Tuli oli levinnyt jo etupuolelle.
Tiesimme, että olimme saarroksissa.
Ilman tuota jokea meitä tuskin olisi enää.
Astronomi Hugh Ross Reasons to Believe -instituutista, -
joka edistää tiedettä ja uskoa, selitti maastopalojen syitä.
Maapallon keskilämpötila on noussut celsiusasteella vuodesta 1950.
Australiassa kohoaminen on ollut voimakkaampaa.
Kohonnut lämpötila sekä pitkään jatkunut kuivuus -
ja kovat tuulet selittävät tuhoisat maastopalot.
Ross sanoi myös, että vaikutukset näkyvät vielä vuosia.
Uusien lukujen mukaan 7,3 miljoonaa hehtaaria on palanut.
Yli miljardi eläintä on kuollut. Korjaantuminen vie vuosikymmeniä.
Viime päivien sateet toivat hieman helpotusta.
Uuden-Etelä-Walesin palontorjujat iloitsivat rankkasateista tuhoalueilla.
Kristityt eri puolilla Australiaa pyytävät rukouksia.
Australia tarvitsee tällä hetkellä rukouksianne.
Rukouksen voimasta on tapahtunut uskomattomia juttuja viime viikkoina.
Palontorjujat ovat sanoneet arvostavansa rukouksia.
Rukoilkaa Australian puolesta, että pensaspalot sammuisivat.
Viranomaisten mukaan tuhojen todellinen laajuus -
selviää vasta myöhemmin.
Jälleenrakennukseen on varattu jo yli miljardi dollaria.
Charlene Aaron, CBN News.
Tulossa: Antisemitismi lisääntyy maailmalla.
Kristityn liikemiehen yllättävä teko juutalaiskansan suojelemiseksi.
Hei! Tässä Pat Robertson. Raamatun mukaan Jumalan Sanassa on voima.
Sanan kuuleminen, puhuminen ja totteleminen muuttaa elämäsi.
Siksi olen taltioinut The Transforming Word 3 -äänitteen.
Sananlaskut: jakeita viisaudesta, suosiosta ja voitelusta.
Äänite syventää uskoasi -
ja auttaa löytämään Jumalan lupaukset.
Kuuntele näitä jakeita usein ja sano ne ääneen kanssani.
Löydät kunnian, johdatusta, suosiota ja Herran läsnäolon.
Anna Jumalan voimallisen Sanan muuttaa sydän, mieli ja elämä.
Tilaa "The Transforming Word 3" -CD-levy -
ja The Three Blessings -DVD-levy puhelimitse tai kotisivuiltamme.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Antisemitismi lisääntyy maailmalla.
Juutalaisyhteisöt kohtaavat yhä useammin vandalismia, -
holokaustin kiistämistä, väkivaltaa, vihapuhetta ja stereotypisoimista.
Nevadan senaattori Jacky Rosen puhui asiasta -
USA:n uskonvapauskomission kuulemisessa.
Epidemia on kasvanut, kuten tiedämme. Se pitää ottaa vakavasti.
Antisemitismi ja vihanpurkaukset lisääntyvät hälyttävällä nopeudella.
Ulkoministeriö arvioi, -
että antisemitismi on lisääntynyt nopeammin kuin vuosikymmeniin.
Sen vaikutukset eivät pysähdy vain juutalaisyhteisöön.
Demokraatti Nevadasta luki ulkoministeriön varoituksen: -
"Jos antisemitismiin ei puututa, muutkin joutuvat vainojen -
tai vainon uhkan uhriksi."
Jad Vashem -holokaustimuseo Israelissa -
sai hiljattain erikoisen lahjan: Adolf Hitleriin liittyviä esineitä.
Lahja tuli yllättävästä lähteestä. Kirjeenvaihtaja Julie Stahl.
Liikemies Abdallah Chatila -
on Libanonissa syntynyt kristitty Sveitsistä.
Israelin presidentti Reuven Rivlin antoi Chatilalle tunnustuksen -
tämän ostettua natsijäämistöä suurilla summilla ja luovuttamalla sen Israeliin.
Toiminnallasi välitit maailmalle yksinkertaisen sanoman: -
"Ei koskaan enää."
Rivlin sanoi, että teko välittää holokaustin muiston jälkipolvelle.
Se osoittaa koko maailmalle, miten vastustaa fasismia -
ja niitä kammottavia ihmisiä, -
jotka hautovat vihaa ja lietsontaa muita ihmisiä kohtaan.
Chatilan omassa maassa valtaa pitää Hizbollah, joka vannoo Israelin tuhoa.
Olet toiminut koko ihmiskunnan hyväksi. Arvostamme sitä suuresti.
Chatila osti esineet huutokaupasta, etteivät ne joudu uusnatsien käsiin.
Ensin hän aikoi tuhota ne.
Odottaessani vuorokauden kaupan varmistumista aloin ajatella: -
"En voi tuhota sellaista, mikä ei ole omaani."
Vaikka aluksi tein sen ihmiskunnan hyväksi, uskon, -
että vain juutalaisilla on oikeus päättää, mitä niille tehdään.
Chatila sanoo, että häntä on uhattu.
Sain viestejä, että olen petturi, että autoin vihollista -
ja ettei minun kannata enää tulla Libanoniin.
Kuulimme huutokaupasta.
Tajusimme, että jonkun täytyy varmistaa, -
ettei kokoelma päädy vääriin käsiin, -
sillä näistä esineistä voi tulla palvonnan kohde -
uusnatsien, tämän päivän natsien ja antisemiittien piireissä.
Chatila lähestyi alun perin Keren Hayesod -järjestöä, -
joka sitten lahjoitti esineet, kuten Hitlerin silinterin -
ja hopealla päällystetyn "Taisteluni", Jad Vashemille.
Sain viestejä holokaustin selviytyjien lapsista ja lastenlapsista.
Käteni alkoivat täristä. Ymmärrän, kuinka tärkeää tämä on juutalaisille.
Toivon, että tämä viesti tavoittaa muutkin kuin juutalaiset.
Oikeus ja oikein tekeminen ovat tärkeitä asioita.
Julie Stahl, Jerusalem.
Tulossa: Teknologia vie Raamattua kansoille, -
joilla sitä ei ennen ole ollut.
Kyse on kilpailusta. - Keräsin paineita, ja ihmisillä oli odotuksia.
Kyse on voittamisesta. - Sanomme aina: jatka harjoittelua.
Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma -
CBN:n uutiskanavalla.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
CBN esittelee: The Transforming Word 3.
Viisaudessa vaeltava pelastuu. Viisaat perivät kunnian.
Lähde matkalle Sananlaskuihin Pat Robertsin kanssa CD-levyllä.
Opit Raamatun periaatteita viisaudesta, suosiosta ja voitelusta.
Saat lahjaksi Patin The Three Blessings -DVD:n.
Tilaa CD- ja DVD-levyt jo tänään.
Kristityt johtajat, kuten saarnaajat, taiteilijat, muusikot ja poliitikot, -
julistavat vuoden 2020 Raamatun vuodeksi.
Kampanjalla halutaan juhlia Jumalan Sanaa.
Wendy Griffith kysyi Wycliffe- raamatunkääntäjien uudelta johtajalta,
miten uusi teknologia helpottaa ja nopeuttaa työtä.
Vielä 20 tai 30 vuotta sitten raamatunkääntäjien piti muuttaa -
joskus vuosiksi ulkomaille.
Nykyään videokeskustelu- ja viestipalvelut sekä internet -
mahdollistavat etäyhteyden käännöstiimeihin kotimaan kamaralla.
Esimerkiksi Uuden testamentin kääntäminen -
vei aiemmin 20―30 vuotta.
Nyt siihen menee 6―8 vuotta. Se on aika uskomatonta.
Tri John Chesnut Wycliffe- raamatunkääntäjistä sanoo, -
että nykyteknologian ansiosta paikalliset kääntäjät -
pääsevät aiempaa paremmin työhön mukaan.
Monilla on koulutus tai annamme koulutusta heidän kanssaan.
He vastaavat työstä yhä enemmän itse.
Älypuhelimet ovat syrjäyttämässä painettua materiaalia.
Älypuhelimet vievät tekstejä, Raamattuja ja videoita sinne, -
minne painettua materiaalia ei voi viedä turvallisuussyistä -
tai kiinni jäämisen pelossa.
Onko vielä paljon ihmisryhmiä, joilla ei ole omakielistä Raamattua?
Luulisi, että vuonna 2019 työ olisi likipitäen valmis, -
mutta maailman 7 000 kielestä noin 2 100:llä -
ei ole mitään osaa Raamatusta käännettynä -
heidän ymmärtämällään tai puhumallaan kielellä.
Noin 170 miljoonalla ihmisellä -
ei ole mitään osaa Raamatusta heidän sydämensä kielellä.
Oletko ollut läsnä, kun joku saa käteensä omakielisen Raamatun?
Olen. On mahtavaa nähdä ne ilmeet.
Sitä ei aina ymmärrä täällä, missä on aina ollut Raamattuja.
Mutta kun yhteisö saa Raamatun ensi kertaa -
ja kokee, että se on omalla kielellä eikä jollain vieraalla kielellä, -
ja että Jumala puhuu heidän kieltään, se on mullistavaa.
Uuden teknologiankin kanssa työ voi olla edelleen vaarallista.
Tavoittamattomat ryhmät ovat tavoittamattomia syystäkin.
He asuvat vaikeimmilla alueilla.
Kun olot käyvät tukaliksi, amerikkalaiset karkotetaan maasta.
Suurimmassa vaarassa ovat nimenomaan paikalliset.
Niin se menee. Se on yhä uhraus kaikille mukana oleville.
Jumala laajentaa valtakuntaansa teknologian kautta, Chesnut sanoo.
Pyrimme hyödyntämään teknologiaa mahdollisimman tehokkaasti, -
jotta käännöstyö nopeutuisi ja käännösten laatu paranisi -
ja jotta Jumalan Sanaa saataisiin vietyä eteenpäin eri muodoissa.
Wendy Griffith, CBN News.
Tulossa: Perheen epätoivo. Lapsen rukous ja TV:n ihme.
Washingtonista rehellisiä raportteja, haastatteluja ja analyysejä -
kokeneilta toimittajiltamme David Brodyltä, Jenna Browderilta, -
Ben Kennedyltä ja Amber Strongilta.
Pääuutiset politiikan saralta.
Kerromme saavutuksistamme.
Katso Faith Nation arki-iltaisin CBN-uutiskanavalta.
Kotirintamalla.
CBN:n Kotirintamalla-ohjelmassa kerromme sotilaidemme työstä -
heidän puolustaessaan maatamme.
CBN on käynnistänyt hankkeen kotirintaman auttamiseksi.
Se auttaa sotilaiden perheitä yhdessä seurakuntien kanssa -
aina remontoinnista veteraanien hoitomaksuihin.
"Kotirintamalla" tiistaiaamuisin CBN:n uutiskanavalla.
Herra antaa viisautta, Hänen suustansa lähtee tieto ja taito.
Oikeamielisille hänellä on tallella menestys, -
kilpi nuhteettomasti vaeltaville, -
niin että hän suojaa oikeuden polut ja varjelee hurskaittensa tien.
Pat Robertsonin The Transforming Word 3 -CD-levy -
saatavana nyt.
Pastorit saarnaavat evankeliumia tuoreella ja pelottomalla tavalla.
Liity Next Gen Voices -ohjelman seuraan joka viikko.
Näet, että Jumala muuttaa sukupolvemme.
Lopuksi: Ukrainassa 8-vuotiaan Danielin vanhemmat riitelivät aina.
Poika alkoi rukoilla heidän puolestaan, ja asiat alkoivat muuttua.
Daniel uskoi rukouksen voimaan, kiitos CBN:n Superkirjan.
Daniel, 8, kuuli Jumalasta ensikertaa isoäitinsä luona.
Isoäiti luki kirjaa Jumalasta. Halusin oppia tuntemaan Hänet.
Pyysin joka päivä äitiä viemään minut seurakuntaan.
Lopulta äiti suostui. Seurakunnassa Daniel näki ensikertaa Superkirjan.
Katsoin jakson Daavidista ja Goljatista, -
jossa pieni poika voitti suuren jättiläisen.
Ymmärsin, että Jumala auttoi häntä.
Daniel päätti jäädä juttelemaan pyhäkoulunopettajan kanssa.
Kysyin, miten rukoillaan.
Hänen avullaan pyysin Jeesusta Vapahtajakseni.
Danielin äiti Era huomasi kotona muutoksen.
Hän alkoi rukoilla ja kuunnella Jumalaa.
Ja hän alkoi opettaa minua.
Danielin vanhemmat riitelivät usein. He olivat eron partaalla.
Tajusin, että minun pitää rukoilla.
Rukoilin kylppärissä, että he lakkaisivat riitelemästä.
Muistan, kun kerran riitelin mieheni kanssa puhelimessa.
Daniel kuuli kaiken.
Yhtäkkiä näin syrjäsilmällä, kuinka hän polvistui ja rukoili.
Olin järkyttynyt. En saanut sitä mielestäni.
Daniel jatkoi rukoilemista. Asiat alkoivat muuttua.
Daniel rohkaisi meitä aina.
"Äiti, sinun pitää lukea Raamattua.
Unohdimme siunata ruoan. Rukoillaan."
Hän toi meidät seurakuntaan. Käymme edelleen, kiitos hänen.
Myös Danielin vanhemmat rukoilivat ja tulivat uskoon.
Kodissamme vallitsee nyt rauha. Iloitsemme siitä.
Kiitos animaatiosta. Se muutti Danielin ja minutkin.
Kiitos mahtavasta animaatiosta, Superkirja!
Kiitos seurasta! Ensi viikkoon, näkemiin ja Jumalan siunausta!
Suomennos: Marianne Tenetz